ai4bharat/Pralekha huggingface dataset:
பிரதமர் அலுவலகம்
பிரதமர் திரு. பெஞ்சமின் நேதன்யாஹூவிற்கு பிரதமரின் பரிசுகள்
பிரதமர் திரு. நரேந்திர மோடி அவர்கள், இஸ்ரேல் பிரதமர் திரு. பெஞ்சமின் நேதன்யாஹூ அவர்களுக்கு கேரளாவை சேர்ந்த இந்தியாவின் நீண்ட யூத வரலாற்றில் முக்கிய கலைப்பொருட்களாக கருதப்படும் நினைவு பொருட்களின் 2 ஜோடி மாதிரிகளை பரிசளித்தார்.
பல்வேறு செப்பு தகடுகளை கொண்ட இரண்டு ஜோடிகளாலான அவை, 9-10 நூற்றாண்டில் எழுதப்பட்டவை என நம்பப்படுகிறது.
முதல் ஜோடி செப்புத் தகடுகள் இந்தியாவில் கொச்சியில் உள்ள யூதர்களுக்கால் நேசிக்கப்படுபவையாகும். அவை, இந்து அரசர், சேரமான் பெருமாள்  ஒத்துழைப்புடன் தயாரிக்கப்பட்டது.
இரண்டாவது ஜோடி செப்புத் தட்டுகள், இந்தியாவுடனான யூத வணிகம் குறித்த முந்தைய ஆவணமாக நம்பப்படுகிறது. இந்த தட்டுகள், உள்ளூர் இந்து அரசர் உள்ளூர் தேவாலயத்திற்கு நிலம் மற்றும் வரிச் சலுகைகளை வழங்கியதையும் மற்றும் கொல்லம், மேற்கு ஆசியா மற்றும் இந்திய வணிக கூட்டுக்கள் குறித்து தெரிவிக்கிறது. இஸ்லாமியர்கள், கிறித்தவர்கள், ஜோராஸ்டிரியன்கள் உள்ளிட்ட மேற்கு ஆசிய மன்றங்கள் மற்றும் யூத குழுவினர், ஜுடியோ-பாரசீக மற்றும் அரபிக் மற்றும் பஹ்லபி -ல் கையொப்பமிட்டுள்ளனர். இந்த தட்டுகளில் அவர்களது கையொப்பது, மொழி பரிசயமற்ற உள்ளூர் தொழிலாளரால் பொறிக்கப்பட்டுள்ளதாக காணப்படுகிறது. இந்தத் தட்டுகளின் மாதிரி, கேரளா, திருவில்லாவில் உள்ள மலங்காரா மார் தோமா சிரியன் தேவலாயம் ஒத்துழைப்புடன் தயாரிக்கப்பட்டது.
இது தவிர, பிரதமர், பிரதமர் திரு.நேதன்யாஹூவிற்கு, கேரளாவில் உள்ள யூத சமூகத்தினர் அளித்த டோரா சுருளையும் பரிசளித்தார். நூறாண்டுகளுக்கு முன்பாக கையெழுத்தால் எழுதப்பட்ட இச்சுருள், 1568-ம் ஆண்டு கட்டப்பட்ட கொச்சியில் உள்ள ஸைனகோகிற்கு  அர்ப்பணிக்கப்பட்டதாகும். மரப்பெட்டியில் மரத் துண்டுகளால் இணைக்கப்பட்டு, வெள்ளித் தகடு மற்றும் தங்கத் தகட்டிலான மலர் அலங்காரத்துடன் கூடிய உலோக கீரிடத்துடன் கூடிய டோரா, தென்னிந்தியாவின் விளக்குகள் மற்றும் அலங்கார பிரதிபலிப்புகளை கொண்டுள்ளது.
பிரதமர் அலுவலகம்
தேர்வு குறித்த உரையாடலில் அனைவரும் பங்கேற்குமாறு பிரதமர் வலியுறுத்தியுள்ளார்
நடப்பாண்டில் தேர்வு குறித்த உரையாடல் நடைபெறும் தேதி இன்று அறிவிக்கப்பட்டது. இந்த தனித்துவமான உரையாடலில் அனைவரும் பங்கேற்குமாறு பிரதமர் கேட்டுக் கொண்டுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்:
“தேர்வு குறித்த உரையாடல் நிகழ்ச்சி மிகவும் உற்சாகமுடையதாகவும், தேர்வை பதட்டமின்றி எவ்வாறு எதிர்கொள்வது என்பது குறித்து விவாதிப்பதற்கான வாய்ப்பாக அமைந்து தேர்வு எழுதுவோருக்கு ஆதரவாக இருக்கிறது. இம்மாதம் 27-ந் தேதி நடைபெறவுள்ள இந்நிகழ்ச்சியை நான் எதிர்நோக்கியுள்ளேன். இந்த தனித்துவமான உரையாடலில் அனைவரும் பங்கேற்குமாறு உங்களை வலியுறுத்துகிறேன்” என்று குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
பணியாளர் தேர்வாணையம் பலவகைப் பணி  ஊழியர், ஹவல்தார்  தேர்வு, 2021
மத்திய அரசின் பல்வேறு அமைச்சகங்கள் / அமைப்புகளில் பணி நியமனத்திற்கு பணியாளர் தேர்வாணையம் ‘பலவகைப் பணி  ஊழியர், ஹவல்தார்  தேர்வு 2021’ குறித்த அறிவிக்கையை 22.03.2022 அன்று வெளியிட்டுள்ளது.
மத்திய அரசின் பல்வேறு அமைச்சகங்கள் / துறைகள் / அலுவலகங்கள் ஆகியவற்றுக்கு ‘பலவகைப் பணி  ஊழியர் பணியிடங்களுக்கும் மற்றும் பல்வேறு மாநிலங்கள், யூனியன் பிரதேசங்களில் உள்ள பல்வேறு அரசியல் சட்ட அமைப்புகள் / சட்டரீதியான அமைப்புகள் / நடுவர் மன்றங்கள் போன்றவற்றில் மத்திய நிதியமைச்சகத்தின் வருவாய் துறையின் கீழ் உள்ள மத்திய கலால் வாரியம் மற்றும் சுங்கம் , மத்திய போதைப் பொருள் தடுப்புப் பிரிவு  ஆகியவற்றுக்கு ஹவல்தார் பதவிகளுக்கும் ஆள்சேர்ப்புக்காக இந்த ஆணையம் போட்டித் தேர்வுகளை நடத்த உள்ளது.
பதவிகளின் விவரம், வயது வரம்பு, தேவையான கல்வித்தகுதி, கட்டணம், தேர்வு விவரம், எவ்வாறு விண்ணப்பிப்பது என்பன போன்ற விவரங்கள் ஆட்சேர்ப்பு அறிவிப்பில் விரிவாக கொடுக்கப்பட்டுள்ளது.
விண்ணப்பதாரர்கள் இந்த ஆணையத்தின் ssc.nic.in என்ற ஆன்லைனில் மட்டுமே விண்ணப்பிக்க வேண்டும். விண்ணப்பம் செய்வதற்கான கடைசி தேதி 30.04.2022  ஆன்லைனில் கட்டணம் செலுத்த கடைசி தேதி 02.05.2022 .
தென் பிராந்தியத்தில் 2022 ஜூலை மாதத்தில், கணினி அடிப்படையிலான தேர்வுகள்  கீழ்காணும் முறையில் 20 மையங்கள் / நகரங்களில் நடைபெறும். ஆந்திரப்பிரதேசத்தில் 10 மையங்கள் ; தெலங்கானாவில் 3 மையங்கள்; தமிழ்நாட்டில் 7 மையங்கள் என்று பணியாளர் தேர்வாணையத்தின் இணைச் செயலர் மற்றும் மண்டல இயக்குனர் கே.நாகராஜா வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
மத்திய அமைச்சரவை
இந்தியா மற்றும் பிரான்ஸ் இடையே புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவிற்கான புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் பிரான்ஸ் இடையே புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவிற்கான புரிந்துணர்வு உடன்படிக்கைக்கு ஒப்புதல் வழங்கியது. இந்த புரிந்துணர்வு உடன்படிக்கை 2018, அக்டோபர், 3 அன்று கையெழுத்தானது.
சிறப்பம்சங்கள்
இருதரப்பிற்கும் நன்மை, சமத்துவம் மற்றும் பரிமாற்றம் அடிப்படையில் புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவினை ஊக்குவிக்குவிக்கும் வகையில், கூட்டுறவு நிறுவன உறவிற்கான அடித்தளத்தை ஏற்படுத்தவதே இந்தியா மற்றும் பிரான்சின் குறிக்கோளாகும். கூட்டு ஆராய்ச்சி பணிக் குழுக்கள், சோதனைத் திட்டங்கள், திறன் வளர்ப்புத் திட்டங்கள், கல்வி சார்ந்த சுற்றுலா, வழக்கு ஆய்வுகள் மற்றும் அனுபவம்/நிபுணத்துவ பகிர்வு போன்றவை இந்த தொழில்நுட்ப கூட்டுறவில் அடங்கும்.
நன்மைகள்
இந்தியா மற்றும் பிரான்ஸ் இடையேயான இருதரப்பு கூட்டுறவை வலுப்படுத்திட இந்த புரிந்துணர்வு உடன்படிக்கை உதவும்.
(Visitor Counter : 96
ஜல்சக்தி அமைச்சகம்
ஜல் ஜீவன் இயக்கத்தில் அனைத்து வீடுகளுக்கும் குடிநீர் குழாய் இணைப்புகள் திட்டத்தை செயல்படுத்துவதில் நாடாளுமன்ற உறுப்பினர்களின் பங்களிப்பு
2024-ஆம் ஆண்டுக்குள் அனைத்து வீடுகளுக்கும் குடிநீர் குழாய் இணைப்புகளை வழங்கும் ஜல் ஜீவன் இயக்கத்தின் திட்டத்தை மக்கள் இயக்கமாக மாற்றும் முயற்சியில் நாடாளுமன்ற/ தேர்ந்தெடுக்கப்பட்ட பிரதிநிதிகளுக்கு கூடுதல் முக்கியத்துவம் வழங்கப்பட்டுள்ளது. அவர்களது செயல்பாடுகள் தொடர்பாகவும், இலக்கை எட்டுவதில் நாடாளுமன்ற உறுப்பினர்களின் பங்களிப்பு தொடர்பாகவும் தேசிய ஜல் ஜீவன் இயக்கம், மாநிலங்களுக்கு ஆலோசனைகளை வழங்கியுள்ளது.
மாவட்டங்களில் இந்த திட்டத்தின் செயல்பாடுகளை ஆய்வு செய்வது, மக்களின் பங்களிப்பை ஊக்குவிப்பது, போதிய நிதி வசதியை அளிப்பது, இந்தத் திட்டத்தை செயல்படுத்துவதில் எழும் சிக்கல்களுக்கு தீர்வு காண்பது போன்ற அனைத்து பணிகளிலும் நாடாளுமன்ற உறுப்பினர்கள் ஈடுபடுவார்கள்.
ஊரக மேம்பாட்டு அமைச்சகத்தின் மாவட்ட அளவிலான மாவட்ட மேம்பாடு மற்றும் கண்காணிப்புக் குழுவின்  இணை தலைவராக நாடாளுமன்ற உறுப்பினர்கள் ஏற்கனவே நியமிக்கப்பட்டுள்ளார்கள். அவர்களது தொகுதிகளுக்கு உட்பட்ட மாவட்டங்களில் அனைத்து ஊரக வீடுகளிலும் குடிநீர் வசதிகளை வழங்குவதற்கான மாவட்ட செயல் திட்டம், நாடாளுமன்ற உறுப்பினர்களின் ஆலோசனைகள்/ கருத்துக்களின் அடிப்படையிலேயே இறுதி செய்யப்படும்.
“ஒவ்வொரு வீட்டிலும் தண்ணீர்” என்று ஒரு மாவட்டத்தை அறிவிக்கும் முன்னர், சம்பந்தப்பட்ட நாடாளுமன்ற உறுப்பினரை கலந்தாலோசித்து அனைத்து வீடுகளுக்கும் குடிநீர் குழாய் இணைப்புகள் வழங்கப்பட்டுள்ளனவா என்பது உறுதி செய்யப்படும்.
நாட்டிலேயே முதல் மாநிலமாக கோவாவிலும் அதைத்தொடர்ந்து தெலங்கானாவிலும் அனைத்து ஊரக வீடுகளுக்கும் குடிநீர் குழாய் இணைப்புகள் வழங்கப்பட்டுள்ளன. தமிழகத்தில் வரும் 2023-ம் ஆண்டுக்குள் இந்த திட்டத்தை 100 சதவீதம் செயல்படுத்த இலக்கு நிர்ணயிக்கப்பட்டுள்ளது.
கொவிட்-19 பெருந்தொற்று காலகட்டத்திலும் 3.28 கோடி வீடுகளுக்கு குழாய் இணைப்புகள் வழங்கப்பட்டன. இதன் வாயிலாக தற்போது 34 சதவீதத்திற்கும் அதிகமான ஊரக வீடுகள்  குடிநீர் குழாய் இணைப்புகளைப் பெற்றுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693541
தேர்தல் ஆணையம்
‘பொது தேர்தல்கள் - 2019’ பற்றிய வரைப்பட தொகுப்பை வெளியிட்டது தேர்தல் ஆணையம்
‘பொதுத் தேர்தல்கள் 2019- ஒரு வரைபடத் தொகுப்பு’ என்ற ஆவணத்தை தலைமை தேர்தல் ஆணையர் திரு சுஷில் சந்திரா, தேர்தல் ஆணையர்கள் திரு ராஜீவ் குமார் மற்றும் திரு அனுப் சந்திரா பாண்டே ஆகியோர் 2021 ஜூன் 15ம் தேதி வெளியிட்டனர். இந்த புதுமையான ஆவணத்தை தொகுத்த தேர்தல் ஆணைய அதிகாரிகளை திரு சுஷில் சந்திரா பாராட்டினார். இந்திய தேர்தல்களின் மிகப் பெரிய நிலப்பரப்பை மேலும் ஆராய, கல்வியாளர்கள் மற்றும் ஆராய்ச்சியாளர்களை இந்த ஆவணம் ஊக்குவிக்கும் என அவர் நம்பிக்கை தெரிவித்தார்.
இந்த மிகப் பெரிய தேர்தலை நினைவுபடுத்தும் அனைத்து தரவுகள் மற்றும் புள்ளி விவரங்கள் இந்த வரைபடத் தொகுப்பில் அடங்கியுள்ளன. இதில் 42 கருப்பொருளுடன் கூடிய வரைப்படங்கள், தேர்தலின் பல்வேறு அம்சங்களை சித்தரிக்கும் 90 அட்டவணைகள் உள்ளன. இந்திய தேர்தல்கள் தொடர்பான சுவாரஸ்ய உண்மைகள், நிகழ்வுகள் மற்றும் சட்டவிதிகளை இந்த வரைபடத் தொகுப்பு பகிர்ந்து கொள்கிறது.
1951-52ம் ஆண்டில் முதல் பொது தேர்தல் நடந்ததில் இருந்து, தேர்தல் தரவுகளை தொகுப்பாகவும், புள்ளி விவரங்கள் புத்தகங்களாகவும் தேர்தல் ஆணையம் வெளியிட்டு வருகிறது. 2019-ல் நடந்த 17வது பொது தேர்தல், மனித வரலாற்றில் நடந்த மிகப் பெரிய ஜனநாயக நடவடிக்கை. இதில 61.468 கோடி வாக்காளர்கள் பங்கேற்றனர்.
இந்தியாவில் 32 லட்சம் சதுர கிலோ மீட்டர் பகுதியில் 10.378 கோடி வாக்குச் சாவடிகளில் இந்த தேர்தல்கள் நடந்தன.
தேர்தல் தரவுகள், முக்கியமாக வாக்காளர் பட்டியல் தயாரிக்கும்போதும், தேர்தல்களை நடத்தும்போதும் தேர்தல் அதிகாரிகளால் சேகரிக்கப்படுகிறது. இந்த தரவு பின்னர் அதிகாரிகளால் இணைக்கப்படுகிறது. தேர்தல் நடைமுறைகள் முடிந்தபின், இந்திய தேர்தல் ஆணையம் தேர்தல் தரவுகளை சேகரித்து பல வகையான அறிக்கை தொகுப்புகளையும், ஆவணங்களையும் விநியோகிக்கிறது.
543 மக்களவை தொகுதிகளின் தேர்தல் அதிகாரிகள் வழங்கிய தேர்தல் தரவு அடிப்படையில், 2019ம் ஆண்டு அக்டோபரில், புள்ளிவிவர அறிக்கைகளை தேர்தல் ஆணையம் வெளியிட்டது. இந்த வரைபடத் தொகுப்பில் உள்ள வரைபடங்கள் மற்றும் அட்டவணைகள், தேர்தல் தொடர்பான தகவல்களை அளிக்கின்றன. இந்திய தேர்தலின் பன்முகத்தன்மையை சிறப்பாக புரிந்து கொள்ளவும், பாராட்டவும் உதவுகின்றன.
தரவுகளை தெரிவிப்பதோடு, இந்த விரிவான வரைப்படங்கள், பல்வேறு நிலைகளில் தேர்தல் முறைகளை தெரிவிக்கின்றன மற்றும் ஒவ்வொரு இடத்திலும் உள்ள தற்காலிக அமைப்புகளையும் சுட்டிக் காட்டுகின்றன. தேர்தல் தரவுகளை சிறப்பாக தெரிவிக்கும் நோக்கில், இந்த வரைபடத் தொகுப்பு, தகவல் மற்றும் படங்களில் ஆவணமாக உள்ளது. இது இந்திய தேர்தல் நடைமுறையின் நுணுக்கங்களை வெளிச்சத்துக்கு கொண்டுவந்து, தேர்தலின் போக்கு மற்றும் மாற்றங்களை வாசகர்கள் பகுப்பாய்வு செய்ய வைக்கிறது.
இத்த விவரங்களை சரிபார்க்க இ-அட்லஸ் https://eci.gov.in/ebooks/eci-atlas/index.html. என்ற இணையதளத்தில் உள்ளது. ஏதாவது ஆலோசனைகள் தெரிவிக்க விரும்பினால், அதை தேர்தல் ஆணையத்தின் இடிஎம்டி  பிரிவிடம் பகிர்ந்து கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728136
பிரதமர் அலுவலகம்
வேலைவாய்ப்பு மேளாவின் கீழ், அரசுத்துறைகள் மற்றும் அமைப்புகளில் புதிதாக சேர்க்கப்பட்டவர்களுக்கு சுமார் 70,000 நியமன ஆணைகளை 13-ம் தேதி பிரதமர் வழங்குகிறார்
புதிதாகப் பணிகளில் சேர்க்கப்பட்ட சுமார் 70,000 பேருக்கு பிரதமர் திரு நரேந்திர மோடி நாளை காலை 10.30 மணி அளவில் காணாலி மூலம் நியமன ஆணைகளை வழங்குகிறார். இந்த நிகழ்ச்சியில் பிரதமர் உரை நிகழ்த்துவார்.
இந்த வேலைவாய்ப்பு மேளா நாடு முழுவதும் 43 இடங்களில் நடைபெற உள்ளது. மத்திய அரசின் துறைகள், மாநில அரசுகள், யூனியன் பிரதேச அரசுகளின் துறைகளில் இந்த நியமனங்கள் செய்யப்பட்டுள்ளன. புதிதாகப் பணியில் சேர்க்கப்பட்டுள்ளவர்கள் நாடு முழுவதும் உள்ள பல்வேறு அரசுப் பணிகளில் சேருவார்கள். நிதிச்சேவைத் துறை, அஞ்சல்துறை, பள்ளிக்கல்வித்துறை, உயர்கல்வித்துறை, பாதுகாப்பு அமைச்சகம், வருவாய்த்துறை, சுகாதாரம் மற்றும் குடும்பநல அமைச்சகம், அணுசக்தித்துறை, ரயில்வே அமைச்சகம், கணக்கு மற்றும் தணிக்கைத்துறை, உள்துறை உள்ளிட்ட பல்வேறு துறைகளில் இந்தப் பணி நியமனங்கள் செய்யப்பட்டுள்ளன.
வேலை உருவாக்கம் என்னும் பிரதமரின் உயர் முன்னுரிமைத் திட்டத்தை நிறைவேற்றுவதன் ஒரு படியாக இந்த வேலைவாய்ப்பு மேளா நடத்தப்படுகிறது. இந்த வேலைவாய்ப்பு மேளா, மேலும் வேலை உருவாக்கத்திற்கு உந்துசக்தியாக இருக்கும் என எதிர்பார்க்கப்படுகிறது. அத்துடன், இளைஞர்களுக்கு அதிகாரமளித்து, தேசிய வளர்ச்சியில் பங்கேற்கும் அர்த்தமுள்ள வாய்ப்புகளை இது வழங்குகிறது.
புதிதாகப் பணியில் சேர்க்கப்பட்டுள்ளவர்கள் ஆன்லைன் தளமான கர்மயோகி பிராரம்ப் மூலம் தங்களுக்குத் தாங்களே பயிற்சி பெற்றுக்கொள்ளும் வாய்ப்பைப் பெறுவார்கள். இந்த ஐ-காட் கர்மயோகி தளத்தில் 400-க்கும் மேற்பட்ட ஈ கற்றல் வகுப்புகள் உள்ளன.
கலாசாரத்துறை அமைச்சகம்
தடுப்பூசியின் முக்கியத்துவத்தை எடுத்துரைக்கும் தனித்துவம் வாய்ந்த பயணக் கண்காட்சி
கலாச்சார அமைச்சகத்தின் கீழ் இயங்கும் அறிவியல் அருங்காட்சியகங்களின் தேசிய கவுன்சில், லண்டனின் அறிவியல் அருங்காட்சியகக் குழுவுடன் இணைந்து, ‘தடுப்பூசியைத் தேடிச் செல்லுங்கள்’ என்ற சர்வதேச பயணக் கண்காட்சியை நடத்தவுள்ளது.
அதிவிரைவாக தடுப்பூசியை மேம்படுத்துவதற்கு புதிய வழிமுறைகளை மேற்கொள்வதற்கான உலகளாவிய முயற்சிகள், வரலாற்றுப் பார்வையில் தடுப்பூசியை நோக்குவது பற்றி இந்த கண்காட்சி எடுத்துரைக்கும். தடுப்பூசியின் தயாரிப்பு மற்றும் செயல்திறனில் உள்ள அறிவியல் பூர்வமான அம்சங்களை விளக்குவதுடன், தடுப்பூசியின் உற்பத்திக்குப் பின்னால் இருக்கும் விரைவான மேம்பாடு, தயாரிப்பு, போக்குவரத்து, விநியோகம் முதலியவற்றையும் இது காட்சிப்படுத்தும்.
இந்தக் கண்காட்சியை 2022-ஆம் ஆண்டு நவம்பர் மாதம் தில்லியில் துவக்கத் திட்டமிடப்பட்டுள்ளது. அதைத்தொடர்ந்து மும்பை, பெங்களூரு, கொல்கத்தா, போன்ற மெட்ரோ நகரங்கள் உட்பட நாட்டின் பல்வேறு பகுதிகளுக்கும் இந்தக் கண்காட்சி பயணிக்கும்.
இதுபற்றி பேசிய அறிவியல் அருங்காட்சியகங்களின் தேசிய கவுன்சிலின் தலைமை இயக்குநர் திரு அர்ஜித் தத்தா சவுத்ரி, ‘சூப்பர் பக்ஸ்: நுண்ணுயிர்க் கொல்லிகளின் முடிவு?’ என்ற கண்காட்சியின் மாபெரும் வெற்றிக்குப் பிறகு, நம் வாழ்வில் தடுப்பூசியின் முக்கியத்துவம் குறித்து பெருவாரியான மக்களுக்கு விழிப்புணர்வு ஏற்படுத்துவதற்காக மற்றொரு கண்காட்சியை நடத்துவதற்காக, லண்டனைச் சேர்ந்த எஸ்எம்ஜி குழுவுடன் இணையவுள்ளோம்.
கொரோனா பெருந்தொற்றினால் இந்தியாவிற்கு பெரிதும் தொடர்புடையதாக இந்தக் கண்காட்சி அமையும்.
இந்த முறை ஒவ்வொரு பகுதிகளுக்கும் பயணம் மேற்கொள்ளும் வகையில் நடமாடும் அறிவியல் கண்காட்சி பேருந்திற்கு ஏற்பாடு செய்துள்ளோம். இந்தப் பேருந்து, ஊரகப் பகுதிகளில் கண்காட்சியின் முக்கியத் தகவல்களைக் கொண்டு செல்லும். அதேவேளையில் இந்தியா மற்றும் இங்கிலாந்தின் அறிவியல் அருங்காட்சியகங்கள் இடையேயான உறவை இந்த திட்டம் மேலும் வலுப்படுத்தும் என்று நம்புகிறேன்”, என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724058
வணிகம் மற்றும் தொழில்துறை அமைச்சகம்
2021, மார்ச் மாத மொத்த விலை குறியீட்டு எண்கள் வெளியீடு
2021, மார்ச் மாதத்துக்கான  மொத்த விலை குறியீட்டு எண்களை தொழில் வளர்ச்சி மற்றும் உள்நாட்டு வர்த்தகத் துறையின் பொருளாதார ஆலோசகர் அலுவலகம் வெளியிட்டுள்ளது.
2020 மார்ச்சுடன் ஒப்பிடும் போது, 2021 மார்ச் மாதத்துக்கான வருடாந்திர பணவீக்கம் 7.39 சதவீதமாக  இருந்தது. ஆனால், 2021 பிப்ரவரியுடன் ஒப்பிடும் போது 1.57 சதவீதமாக பணவீக்க விகிதம் இருந்தது.
2020-ஆம் ஆண்டின் இதே காலகட்டத்துடன் ஒப்பிடுகையில், 2021 மார்ச்சில் கச்சா எண்ணெய், பெட்ரோலிய பொருட்கள் மற்றும் அடிப்படை உலோகத்தின் விலைகள் கணிசமாக அதிகரித்திருந்தன. மேலும், பொது ஊரடங்கின் காரணமாக, 2020 மார்ச் மாதத்திற்கான மொத்த விலை குறியீடு குறைவான உள்ளீடுகளுடனே கணக்கிடப்பட்டிருந்தது.
2021 பிப்ரவரியுடன் ஒப்பிடும் போது, தாதுக்களின் விலைகள் 0.35 சதவீதமும், கச்சா பெட்ரோலியம் மற்றும் இயற்கை வாயுவின் விலைகள் 8.64 சதவீதமும், உணவு சாரா பொருட்களின் விலைகள் 1.90 சதவீதமும் 2021 மார்ச்சில் அதிகரித்தன. உணவுப் பொருட்களின் விலைகள் 0.45 சதவீதம் குறைந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1711946
------
(Visitor Counter : 162
அறிவியல் மற்றும் தொழில்நுட்பத்துறை
கொவிட்-19 சவாலை எதிர்கொள்ள சர்வதேச மரபணு மாற்றங்களை கண்காணித்தல் மற்றும் வைரல் வரிசைகளை கணித்தல்
கொவிட்-19 வைரஸ் தொற்றை எதிர் கொள்வதற்கான சிறந்த தீர்வை கண்டுபிடிப்பதற்காக, மரபணு மாற்றங்கள் மற்றும் வைரஸ் மற்றும் மனிதர்களில் சாத்தியமுள்ள மூலக்கூறு இலக்குகளை கண்டறிவதற்கு இந்தியா உட்பட உலகம் எங்கும் உள்ள சார்ஸ் கொவி2வின் மரபியல் வரிசைகளை இந்திய விஞ்ஞானிகளின் குழு ஒன்று ஆராய்ந்து வருகிறது.
நாவல் கொரோனா வைரஸ் சவாலின் வேரை அடைவதற்காக அதை பல கூறுகளாக பிரித்து, பல்வேறு திசைகளிலிருந்து ஆராய்ந்து வரும் கொல்கத்தாவில் உள்ள தேசிய தொழில்நுட்ப ஆசிரியர்கள் பயிற்சி மற்றும் ஆராய்ச்சி மையத்தின் துணை பேராசிரியர் டாக்டர் இந்திரஜித் சாஹாவும் அவரது குழுவினரும் இயந்திர கற்றலின் அடிப்படையில் வைரஸின் வரிசைகளை கணிக்கும் இணையம் சார்ந்த கொவிட் கணிப்பான் ஒன்றை உருவாக்கியுள்ளனர்.
அதோடு, 566 இந்திய சார்ஸ் கொவி2வின் மரபியலையும் அவர்கள் ஆராய்ந்துள்ளனர். அறிவியல் மற்றும் தொழில்நுட்பத் துறையின் கீழ் இயங்கும் சட்டப்பூர்வ அமைப்பான அறிவியல் மற்றும் பொறியியல் ஆராய்ச்சி வாரியம் இந்த ஆய்வுக்கு நிதி உதவி அளித்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653755
(Visitor Counter : 147
பிரதமர் அலுவலகம்
மேகாலயா மாநில அமைப்பு தினத்தன்று மக்களுக்குப் பிரதமர் வாழ்த்து
மேகாலயா மாநில அமைப்பு தினத்தன்று மக்களுக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
“மாநில அமைப்பு தினம் என்ற சிறப்பான நன்னாளில் மேகாலயா மக்களுக்கு வாழ்த்துக்கள். மேகாலயா மக்கள் நாட்டிற்குக் குறிப்பிடத்தக்கப் பங்களிப்பைச் செய்திருக்கிறார்கள். இம்மாநிலத்தின் தொடர்ச்சியான முன்னேற்றத்திற்கு நான் பிரார்த்தனை செய்கிறேன்” என்று பிரதமர் கூறியுள்ளார்.
------
(Visitor Counter : 64
தேர்தல் ஆணையம்
பதிவு செய்யப்பட்ட, அங்கீகரிக்கப்படாத அரசியல் கட்சிகள் முறையான ஆவணங்களை இணைக்க இந்திய தலைமைத் தேர்தல் ஆணையம் அறிவுறுத்தல்
பதிவு செய்யப்பட்ட, அங்கீகரிக்கப்படாத அரசியல் கட்சிகள் முறையான ஆவணங்களை இணைக்கும்படி, 25 2022 அன்று பிறப்பித்த உத்தரவை இந்திய தலைமைத் தேர்தல் ஆணையம் மீண்டும் வலியுறுத்தியுள்ளது. இந்திய தலைமைத் தேர்தல் ஆணையர் திரு.ராஜீவ் குமார் மற்றும் தேர்தல் ஆணையர் திரு.அனுப் சந்திர பாண்டே தலைமையில் நடைபெற்ற ஆணையக் கூட்டத்திற்குப் பிறகு, இந்த கருத்து முன் வைக்கப்பட்டது. 1951 சட்டம் 29A மற்றும் 29C பிரிவுகளின்கீழ், பதிவு செய்யப்பட்ட, அங்கீகரிக்கப்படாத அரசியல் கட்சிகள் உரிய ஆவணங்களை இணைக்கத் தேவையான நடவடிக்கைளை எடுக்குமாறு மாநில தலைமைத் தேர்தல் ஆணையர்களுக்கு உத்தரவிடப்பட்டுள்ளது.
மேலும், 2022 மே 25-ம் தேதி பிறப்பிக்கப்பட்ட உத்தரவின்படி, பதிவு செய்யப்பட்டு, அங்கீகரிக்கப்படாத 87 அரசியல் கட்சிகளை நீக்க முடிவு செய்யப்பட்டது. அதன் தொடர்ச்சியாக, தற்போது ஜூன் 20 2022-ல் நடைபெற்ற இரண்டாவது கூட்டத்தில், பதிவு செய்யப்பட்ட, அங்கீகரிக்கப்படாத 111 அரசியல் கட்சிகளை நீக்கும்படி உத்தரவு பிறப்பிக்கப்பட்டுள்ளது. இந்த 111 கட்சிகளும், சரியான முகவரிகளை கொடுக்க தவறியது மற்றும் முகவரி மாற்றங்கள் குறித்து தெரிவிக்காதது உள்ளிட்ட காரணங்களால், பதிவேட்டில் இருந்து இவற்றை நீக்க உத்தரவிடப்பட்டுள்ளது. 25.05.2022 அன்று பிறப்பிக்கப்பட்ட உத்தரவின்படி, இந்த அரசியல் கட்சிகள் சரியான முகவரியில் இல்லாதது கண்டறியப்பட்டதாலோ அல்லது தேர்தல் ஆணையத்தால் வழங்கப்பட்ட கடிதங்கள் அஞ்சல் துறையால் வழங்கப்படாமல் திரும்பி வந்ததாகவோ தலைமை நிர்வாக அதிகாரிகள் தெரிவித்தனர். இதனால் பாதிக்கப்பட்ட அரசியல் கட்சிகள் உத்தரவு வெளியான 30 நாட்களுக்குள், ஆண்டு வாரியான தணிக்கை கணக்குகள், தேர்தல் செலவு அறிக்கை, நிதிப்பரிவர்த்தனை உள்ளிட்ட முறையான ஆவணங்களை தேர்தல் ஆணையத்திடம் சமர்ப்பிக்கும்படி அறிவுறுத்தப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835789
சமூக நிதி மற்றும் அதிகாரமளித்தல் அமைச்சகம்
கழிவு நீர் தொட்டிகளை மனிதர்களே சுத்தம் செய்வதால் ஏற்படும் மரணங்கள்
மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் இணை அமைச்சர் திரு. ராம்தாஸ் அத்வாலே கீழ்காணும் தகவல்களை வழங்கினார்.
கழிவு நீர் தொட்டிகளை உரிய பாதுகாப்பு நடைமுறைகளை  பின்பற்றி தூய்மை செய்யாததன் காரணமாக ஏற்படும் மரணங்கள் மீது அரசு தீவிர நடவடிக்கைகள் எடுத்து வருகிறது.
தூய்மை தொழிலாளர்களின் பயிற்சி மற்றும் உரிய உபகரணங்களை அவர்களுக்கு வழங்க பல்வேறு நடவடிக்கைகள் எடுக்கப்பட்டு வருவதன் காரணமாக 2019-ம் ஆண்டு 118 ஆக இருந்த மரணங்கள் 2021-ல் 25 ஆக குறைந்துள்ளன.
இயந்திர மயமாக்கப்பட்ட தூய்மை சூழலியலுக்கான தேசிய கொள்கை, வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் குடிநீர் மற்றும் சுகாதார துறை உடனான ஆலோசனைக்குப் பின்னர் வடிவமைக்கப் பட்டுள்ளது.
ஒவ்வொரு மாவட்டத்திலும் பொறுப்பான துப்புரவு ஆணையத்தை நியமித்தல்.
ஒவ்வொரு நகராட்சியிலும் துப்புரவு எதிர்வினை பிரிவு அமைத்தல்.
இயந்திரமயமாக்கப்பட்ட சுத்தம் செய்வதற்குத் தேவையான சாதனங்கள், இயந்திரங்கள் மற்றும் வாகனங்கள் வசதி,
இயந்திரமயமான துப்புரவுத் தொழிலுக்குப் பயிற்சியளிக்கப்பட்ட மனிதவளம்,
சாக்கடைகள் மற்றும் கழிவு நீர் தொட்டி அடைப்பு தொடர்பான புகார்களைப் பெற 24x7 உதவி எண், தொழிலாளர்களுக்கு பயிற்சி உள்ளிட்டவற்றை இது பரிந்துரைக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806505
பிரதமர் அலுவலகம்
நேபாளத்தின் லும்பினியில் புத்த பூர்ணிமா கொண்டாட்டம்.
நேபாளத்தின் லும்பினியில் உள்ள சர்வதேச மாநாட்டு மையம் மற்றும் தியான மண்டபத்தில் நடைபெற்ற 2566 வது புத்த பூர்ணிமா விழாவில் பிரதமர் திரு நரேந்திர மோடி கலந்து கொண்டார்.
அவருடன் நேபாள பிரதமர் மேதகு ஷேர் பகதூர் தூபா மற்றும் அவரது மனைவி டாக்டர் அர்சு ராணா தூபா கலந்து கொண்டனர்.
மேலும் நேபாளத்தின் கலாச்சாரம், சுற்றுலா மற்றும் சிவில் விமானப் போக்குவரத்துத் துறை அமைச்சரும்
லும்பினி வளர்ச்சி அறக்கட்டளைத் தலைவருமான திரு. பிரேம் பகதூர் ஆலே உள்பட பலர் கலந்து கொண்டனர்.
புத்த துறவிகள், பௌத்த அறிஞர்கள் மற்றும் சர்வதேச பங்கேற்பாளர்கள் உட்பட 2500-க்கும் மேற்பட்ட பங்கேற்பாளர்களிடம் இரு நாட்டு பிரதமர்களும் உரையாற்றினர்.
•••••••••••••
(
விண்வெளித்துறை
சந்திரன் குறித்த புதிய பார்வையை சந்திரயான் 3 உலகிற்கு வழங்கும்: மத்திய அமைச்சர் டாக்டர். ஜிதேந்திரசிங்
மத்திய தகவல் மற்றும் தொழில்நுட்பம், பிரதமர் அலுவலகம் மற்றும் விண்வெளித்துறை இணையமைச்சர்  டாக்டர் ஜிதேந்திரசிங் எக்கனாமிக் டைம்ஸ் இதழுக்கு அளித்துள்ள பிரத்யேக பேட்டியில், சந்திரயான் -1 திட்டம் மூலம் நிலவின் மேற்பரப்பில் தண்ணீர் இருந்ததற்கான ஆதாரங்களை உலகிற்கு வெளி கொண்டு வந்து பல்வேறு புதிய அம்சங்களுக்கு அடிகோலியது எனறு தெரிவித்தார். மேலும், தற்போது ஒட்டுமொத்த உலகமும் சந்திரன் -3 ஐ மிகப்பெரிய எதிர்பார்ப்பு மற்றும் நம்பிக்கையோடு எதிர்பார்க்கும் அதேவேளையில், புதிய அம்சங்கள் & நிலவு மற்றும் பிரபஞ்சத்தின் அதிசயங்களை வெளிக்கொண்டு வர உள்ளது என்று கூறியுள்ளார்.
சந்திரயான் -3 விண்கலத்தின் சமிக்ஞைகள் நிலவில் ஒரு படி மேலும் நெருங்கும் என்றும், மேலும் நிலவைப் பற்றி ஆராய்ச்சியில் மற்ற நாடுகளை விட இந்தியா பின் தங்கவில்லை என்பதை நிரூபித்து காட்டும் என்று அமைச்சர் தெரிவித்துள்ளார் சந்திரயான் -3 இல் உள்ள தனித்துவமான அம்சங்கள் நிலவில் இருந்து நிலவை மட்டும் கண்காணிப்பதோடு மட்டுமல்லாமல், நிலவிலிருந்து பூமியையும் கண்காணித்து விண்வெளி துறையில் சாதித்துள்ள பெருமைமிக்க பட்டியலில் இந்தியாவும் இடம்பெறும் என்றார்.
பிரதமர் நரேந்திர மோடியின் அமெரிக்க பயணத்தின் மூலம் விண்வெளி ஆராய்ச்சியில் இந்தியா தனக்கு நிகரான நட்பு மற்றும் ஒத்துழைப்பு தரும் நாடு என்பதை அமெரிக்கா தெளிவாக்கி உள்ளது என்று தெரிவித்தார். மேலும் நாசா இந்திய விண்வெளி ஆராய்ச்சியாளர்களின் கருத்துக்களை பெறுவது மற்றும் ஆர்டிமிஸ் ஒப்பந்தத்தில் இந்தியா ஒரு பங்குதாரராக இருப்பது ஆகியவை இந்தியாவின் தலைசிறந்த விண்வெளி ஆராய்ச்சிக்கு எடுத்துக்காட்டாகும் என்று தெரிவித்தார்.
மேலும் அமைச்சர் தெரிவிக்கையில், இந்திய விண்வெளி தொழில்நுட்பம் ராக்கெட் ஏவுதலோடு மட்டுமில்லாமல், பல்வேறு துறைகளில் முன்னேற்றத்தையும் அளித்து வருகிறது என்றார். இந்தியா கடந்த ஆறு தசாப்தங்களாக விண்வெளி திட்டங்களில் தனது வளமிக்க விண்வெளி ஆராய்ச்சி தொழில்நுட்பங்களை சிறப்பாக பயன்படுத்தி உள்ளது. மேலும் இன்றைய காலகட்டத்தில் அன்றாட வாழ்க்கையில், குறிப்பாக அறிவியல் மற்றும் தொழில்நுட்பம், தொலைத்தொடர்பு, விவசாயம், கல்வி, மருத்துவம், ஊரக வளர்ச்சி, பேரிடர் எச்சரிக்கை மற்றும் தணிப்பு, காலநிலை மாற்றம், திசையறிதல், பாதுகாப்பு மற்றும் ஆளுகை உள்ளிட்ட அனைத்து துறைகளிலும் விண்வெளி தொழில்நுட்பம் பயன்படுத்தப்பட்டு வருகிறது என்று தெரிவித்தார்.
அமிர்த காலத்தின் அடுத்த 25 ஆண்டுகளில் இந்தியாவின் மேம்படும் விண்வெளி மற்றும் விண்வெளி பொருளாதாரம் ஆகியவை எதிர்காலத்தில் ஒட்டுமொத்த பொருளாதார முன்னேற்றத்திற்கான முக்கிய தூணாக இருக்கும் என்று தெரிவித்தார். 424 வெளிநாட்டு செயற்கைக்கோள்கள் இந்தியா மூலம் ஏவப்பட்டுள்ளன. இவற்றில் 389 செயற்கைக்கோள்கள் பிரதமர் நரேந்திர மோடியின் கடந்த 9 ஆண்டு கால ஆட்சியில் செலுத்தப்பட்டுள்ளன என்பது குறிப்பிடத்தக்கது என்றார். மேலும், செயற்கைக்கோள்களை ஏவியதன் மூலம் 174 மில்லியன் அமெரிக்க டாலர் வருவாய் கிடைத்துள்ளது என்றும், இதில் 157 மில்லியன் அமெரிக்க டாலர் கடந்த 9 ஆண்டு காலத்தில் ஈட்டப்பட்டவை என்றும் தெரிவித்தார்.